Osztankinói tévétorony

Az Osztankinói tévétorony (oroszul: Останкинская телебашня [Osztankinszkaja tyelebasnya]), egy szabadon álló rádió- és televíziótorony Moszkvában. Építése Nyikolaj Vasziljevics Nyikityin tervei alapján 1963-tól 1967-ig tartott és elkészülése után 540 méteres magasságával a világ második, Eurázsia legmagasabb épülete volt. 1974-ig tartotta meg az elsőségét, ekkorra készült el a világelsőnek számító, 646 méter magas plocki TV-torony Varsó közelében. Annak 1991-es összeomlása óta azonban Eurázsia legmagasabb építménye címet ismét az Osztankinói tévétorony viseli.

A toronyban hozzávetőleg 45 emelet található, melyből a turisták számára csupán néhány látogatható. A 337 méteres magasságban található kilátóhoz a gyorsliftek nem egészen egy perc alatt repítik fel a látogatókat, ahonnan azután páratlan kilátás nyílik Moszkvára és környékére. Tiszta időben akár 80–100 km távolságra is ellátni. A kilátó alatt a Hetedik Mennyország nevű háromszintes luxusétterem helyezkedik el.

A torony természetesen nem csak turistalátványosság, hanem elsősorban ipari létesítmény. Jelenleg 15 televízió- és számos rádióállomás sugározza adását a toronyból, továbbá számos műholdas televízió-csatorna, mobiltelefon-átjátszó, vezeték nélküli telekommunikációs rendszer és meteorológiai állomás is helyet kapott rajta.

A baleset 

2000. augusztus 27-én kábeltűz pusztított a torony felső részében. A tűz során négyen haltak meg. A tűzoltók nagy erők bevonásával másnapra sikeresen elfojtották a lángokat, de addigra a torony igen komoly károkat szenvedett. Az akkori médiában még olyan hírek is elhangoztak, hogy a torony bármikor összedőlhet, de ez nem következett be.

A balesetet követően átfogó felújítási munkálatok kezdődtek, melynek részeként 2003-ban egy új antennát helyeztek el a torony tetején. Így az épület teljes magassága 577,4 méterre növekedett és ezzel az Osztankinói Tévétorony ismét a világ legmagasabb, szabadon álló tornya. A felújítási munkálatokat 2004-ben fejezték be és ekkor a létesítményt ismét megnyitották a látogatók előtt.

A torony tagja a sydney-i központú Nagy Tornyok Világszövetségének (World Federation of Great Towers).

A toronyról sugárzó rádió és TV adók 

Keleti (OIRT) URH:
66.44 MHz - Radio Rossii (Állami főadó)
71.33 MHz - Pi FM (Orosz popzene - Havonta 1 napot ad csak itt)
Nyugati (CCIR) URH:
87.5 MHz - Biznes FM (Üzlet, gazdaság)
88.3 MHz - Retro FM (Könnyűzene)
89.1 MHz - Radio Jazz (Dzsessz és lounge)
91.2 MHz - Sputnik FM (Hírek és politika - Ex. Ekho Moskvyy)
91.6 MHz - Radio Kultura (Állami, kulturális műsorok)
93.6 MHz - Kommersant FM (Hírek, politika)
94.8 MHz - Govorit Moskva (Helyi hírek, információk)
95.2 MHz - Rock FM (Rock zenei kereskedelmi adás)
96.0 MHz - Dorozhnoye Radio (Közlekedési információk)
97.6 MHz - Vesti FM (Állami, hírek, politika, elemzések)
98.0 MHz - Chocolate 98FM (Igényes zenei műfajok)
98.4 MHz - Novoye Radio (Általános kereskedelmi)
99.2 MHz - Radio Orfey (Orfeusz) (Állami, komolyzene - ex. 72. 14 MHz)
99.6 MHz - Radio Russkiy Hit (Orosz könnyűzene, slágerek)
100.1 MHz - Serebryanyi Dozhd / Silver Rain (Alternatív zenei műfajok)
100.9 MHz - Radio Vera (Általános kereskedelmi)
101.2 MHz - DFM (Elektronikus tánczenei műfajok, mixek)
101.5 MHz - Radio Rossii Teszt (havonta pár órás tesztek egyelőre)
101.7 MHz - Nashe Radio (Orosz rockzene főleg)
102.1 MHz - Radio Monte-Carlo (Idegen nyelvű műsorok)
103.4 MHz - Radio Mayak (Állami második, szórakoztató csatorna - ex 67.22 MHz)
103.7 MHz - Radio Maximum (Fiatalabb korosztálynak szóló adás)
104.7 MHz - Radio 7 (Általános kereskedelmi)
105.0 MHz - Radio Kniga (Irodalmi műsorok, hangoskönyvek)
105.3 MHz - Capital FM (Általános kereskedelmi, angol nyelven is)
105.7 MHz - Russkoye Radio (Hazai zene)
106.2 MHz - Evropa Plus (Általános kereskedelmi)
TV adások:
C.H.E TV - analóg - (487.25 MHz)
360 TV - analóg (503.25 MHz)
Disney Tv Russia - analóg (535.25 MHz)
TNT - analóg (583.25 MHz)
YU-TV - analóg (711.25 MHz)
Super TV - analóg (783.25 MHz)
DVB-T MUX 2 (498 MHz - E24)
DVB-T moszkvai reg. MUX (546 MHz - E30)
DVB-T MUX 1 (770 MHz - E58)

A torony adatai a balesetet megelőzően

Lásd még 
 A világ legmagasabb épületeinek listája

Külső hivatkozások 
 Az Osztankinói Tévétorony hivatalos honlapja (angol)
 Structurae – Épületek Nemzetközi Adatbázisa (angol) 
 Nagy Tornyok Világszövetségének honlapja (angol)

Moszkva építményei
Tévétornyok
Oroszország tornyai